सुर्खेत । कर्णाली प्रदेशलाई लक्षित गरि ज्वाला कम्प्यूटर सम्प्लायर्स सुर्खेतले भारतीय मोबाइल टेम्बोलाई कर्णाली प्रदेशमा भित्र्याएको छ । सस्ताे मुल्यमा सबैले सहजै किन्न सक्ने सादा सेटदेखी स्क्रिन टचसम्मका माेबाइलहरु सुर्खेतमा भित्र्याइएका हाे ।
टेम्बो मोबाइलको विषेशता सम्पूर्ण फिचरफोनमा वायरलेस एफ एम रहेको छ भने २ सय दिनको रिप्लेसमेण्ट वारेण्टीका साथै ३ सय ६५ दिनको स्क्रीनमा रिप्लेसमेण्ट वारेन्टी रहेको टेम्वो मोबाइलका नेपालकालागि नेशनल विजनेश हेड भुपाल क्षेत्रीले जानकारी दिए ।
कम्पनीले हाल बजारमा TA-2 र TA-3 मोडेलका सुपर स्मार्टफोन र ४ मोडेलका फिचर (किप्याड) मोबाइल फोन ल्याएको छ । फिचरफोनहरुको बजार मूल्य १२ सय ६९ देखि २२ सय ४५ सम्मको रहेको छ भने सुपरस्मार्ट फोनको बजार मूल्य क्रमशः ९ हजार ४ सय ९९ र १० हजार ३ सय ४९ रहेको छ ।
TA-2 सुपरस्मार्टफोनमा 4G नेटवर्क, 5″ को डिस्प्ले १ जिवी र्याम, १६ जिवी क्षमताको स्टोरेज र २५ सय एमएचको व्याट्री व्याकप क्षमता रहेको छ ।
त्यस्तै TA-3 सुपरस्मार्टफोनमा 4G नेटवर्क, 4.95″ को डिस्प्ले १ जिवी र्याम, १६ जिवी क्षमताको स्टोरेज र 21 सय एमएचको व्याट्री व्याकप क्षमता फिंगर प्रिन्ट सेन्सर र ५ मेगापिक्सेलको क्यामेरामा सेल्फिकालागि सेल्फि क्यामेरामा फ्ल्यास लाइट रहेको छ । टेम्बो मोबाइलकालागि नेपालमा आधिकारिक विक्रेता शंकराचार्य मोबाइल प्रा. लि. रहेको छ ।
सुर्खेत । कर्णाली प्रदेशका तीन जिल्ला हेर्नेगरी सुर्खेतमा स्वास्थ्य कार्यालय स्थापना गरिएको छ । सुर्खेतको वीरेन्द्रनगरस्थित साविकको क्षेत्रीय स्वास्थ्य तालिम केन्द्रको एक भवनमा स्थापना गरिएको स्वास्थ्य कार्यालयको कर्णाली प्रदेशका सामाजिक विकास मन्त्री दल रावलले बुधबार उद्घाटन गरेका हुन् ।
उक्त कार्यालयले सुर्खेतसहित जाजरकोट र दैलेख जिल्ला हेर्ने छ । स्वास्थ्य कार्यालय उद्घाटनका क्रममा बोल्दै मन्त्री रावलले जनताको नैसर्गिक अधिकार स्वास्थ्य सेवालाई प्रभावकारी बनाउनका लागि स्वास्थ्य कार्यालयले सहयोग पुग्ने विश्वास व्यक्त गरे ।
‘स्वास्थ्य शिक्षा जस्ता नागरिकका नैसर्गिक अधिकारप्रति हामी गम्भिर छौँ’ कार्यालय उद्घाटनपछि बोल्दै मन्त्री रावलले भने,‘स्वास्थ्य सेवालाई प्रभावकारी बनाउन स्वास्थ्य कार्यालयले सहयोग पुग्ने छ ।’ मन्त्री रावलले कर्मचारीहरु स्थायी सरकारले भएको औँल्याउँदै प्रभावकारी सेवाका लागि तत्पर भएर लाग्न सुझाव दिए ।
कार्यालयले तीनवटै जिल्लाको आधारभूत स्वास्थ्य सेवा, प्राविधिक सहयोग र व्यवस्थापकीय काम हेर्ने कार्यालय प्रमुख धिरजंग शाहाले बताए । उनका अनुसार कार्यालयमा प्रशासकसहित १४ जनाको दरबन्दी छ ।
कर्णाली प्रदेशका दश जिल्लामा छ वटा स्वास्थ्य कार्यालय स्थापना हुनेछन् । यसअघि पश्चिम रुकुम र सल्यान हेर्नेगरी सल्यानमा, जुम्ला र कालिकोट हेर्नेगरी जुम्लामा कार्यालय स्थापना भैसकेको छ ।
डोल्पा, हुम्ला र मुगुमा हरेक जिल्लामा छुट्टा–छुटै कार्यालय स्थापना हुनुपर्नेमा स्थापना हुन बाँकी रहेको प्रदेश स्वास्थ्य कार्यालयका सिनियर अहेब अमर रानाले जानकारी दिए ।